આકાશમાં ઊડવું હોય તો પાંખો અવશ્ય ફેલાવવી પડે, પરંતુ એ માટે બુદ્ધિ સાથે ધગશ પણ જોઈએ, મહેનત કરવાની તૈયારી જોઈએ. આપણી અંદર રહેલી શક્તિઓની ઓળખ સૌપ્રથમ આપણે જ કરવી રહી. અને તો જ તેની બહાર જગતમાં કદર થશે. દરેક માણસમાં અલગ ખાસિયત અને શક્તિઓ છુપાયેલી રહે છે, જેની ઓળખ તેણે જાતે જ કરવાની હોય છે. કેટલાકની અંદર બુદ્ધિ-શક્તિ પહેલેથી જ ભરી પડી હોય છે તો કેટલાકને એ મહેનત દ્વારા વિકસાવવી પડે છે.